CELEX: 32020R2158
Language: hr
Date: 2020-12-14 00:00:00
Title: Provedbena uredba Komisije (EU) 2020/2158 оd 14. prosinca 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Chabichou du Poitou” (ZOI))

21.12.2020   
               
               
                  HR
               
               
                  Službeni list Europske unije
               
               
                  L 431/32
               
            
         PROVEDBENA UREDBA KOMISIJE (EU) 2020/2158
         оd 14. prosinca 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Chabichou du Poitou” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:
         
                     (1)
                  
                  
                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Chabichou du Poitou”, registriranu u skladu s Uredbom Komisije (EZ) br. 1107/96 (2) kako je izmijenjena Uredbom Komisije (EZ) br. 159/2009 (3).
                  
               
                     (2)
                  
                  
                     Dopisom od 4. prosinca 2018. francuska tijela obavijestila su Komisiju da je na temelju članka 15. stavka 4. Uredbe (EU) br. 1151/2012 gospodarskim subjektima sa sjedištem na njihovu području koji ispunjavaju uvjete iz toga članka odobreno prijelazno razdoblje ograničenog trajanja od dvije do pet godina u skladu s Odlukom od 7. studenoga 2018., objavljenom 14. studenoga 2018. u Službenom listu Francuske Republike, o izmjeni specifikacije zaštićene oznake izvornosti „Chabichou du Poitou” (4). Dopisom od 28. siječnja 2020. ta su tijela dostavila tekst nove Odluke od 24. prosinca 2019. objavljene 10. siječnja 2020. u Službenom listu Francuske Republike (5) o izmjeni Odluke od 7. studenoga 2018. i imena gospodarskih subjekata na koje se primjenjuje to prijelazno razdoblje. Popis tih gospodarskih subjekata priložen je specifikaciji. Tijekom nacionalnog postupka prigovora ti su gospodarski subjekti, koji su „Chabichou du Poitou” kontinuirano zakonito stavljali na tržište najmanje pet godina prije podnošenja zahtjeva, izjavili prigovore. Dva subjekta uložila su prigovor na sljedeću odredbu u rubrici „Metoda proizvodnje”: „Zabranjeno je prethodno cijeđenje gruša.” Dva subjekta uložila su prigovor na sljedeću odredbu u rubrici „Opis proizvoda”: „Chabichou du Poitou” proizvodi se isključivo od sirovog i [punomasnog] [kozjeg] mlijeka” i u rubrici „Metoda proizvodnje”: „Upotrebljava se sirovo kozje mlijeko.” Sto subjekata uložilo je prigovor na sljedeću odredbu u rubrici „Metoda proizvodnje”: „Najmanje 75 % ukupnog godišnjeg obroka koza u stadu potječe sa zemljopisnog područja, odnosno 825 kilograma suhe tvari po kozi godišnje.” Osamnaest subjekata uložilo je prigovor na sljedeću odredbu u rubrici „Metoda proizvodnje”: „Obrok čini najmanje 55 % krmiva, odnosno 605 kilograma suhe tvari godišnje po kozi.” Osamdeset šest gospodarskih subjekata podnijelo je prigovor u vezi sa sljedećim odredbama rubrike „Metoda proizvodnje”: „Dodatni obrok sadržava najmanje 150 kilograma ili 30 % žitarica i/ili uljarica i/ili proteinskih usjeva proizvedenih na zemljopisnom području.”„Godišnji obrok po kozi sadržava najmanje 200 kilograma suhe tvari u obliku lucerne ili mahunarki dobivenih na zemljopisnom području.” i „Krmivo se u cijelosti proizvodi na zemljopisnom području.”
                  
               
                     (3)
                  
                  
                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (6).
                  
               
                     (4)
                  
                  
                     Budući da Komisiji nije dostavljen nijedan prigovor u skladu s člankom 51. Uredbe (EU) br. 1151/2012, izmjenu specifikacije potrebno je odobriti,
                  
               DONIJELA JE OVU UREDBU:
         
            Članak 1.
            Odobrava se izmjena specifikacije objavljena u Službenom listu Europske unije koja se odnosi na naziv „Chabichou du Poitou” (ZOI).
         
         
            Članak 2.
            Zaštita dodijeljena u skladu s člankom 1. podliježe prijelaznom razdoblju koje je Francuska na temelju članka 15. stavka 4. Uredbe (EU) br. 1151/2012 odobrila gospodarskim subjektima koji ispunjavaju uvjete iz tog članka, na temelju odluka od 7. studenog 2018. i 24. prosinca 2019., objavljenih 14. studenoga 2018. odnosno 10. siječnja 2020. u Službenom listu Francuske Republike, o izmjeni specifikacije zaštićene oznake izvornosti „Chabichou du Poitou”.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. prosinca 2020.
            
               
                  Za Komisiju,
               
               
                  u ime predsjednice,
               
               Janusz WOJCIECHOWSKI
               
                  Član Komisije
               
            
         
         
            (1)  SL L 343, 14.12.2012., str. 1.
         
         
            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).
         
            (3)  Uredba Komisije (EZ) br. 159/2009 od 25. veljače 2009. o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Chabichou du Poitou (ZOI)) (SL L 53, 26.2.2009., str. 8.).
         
            (4)  JORF br. 0263 od 14. studenoga 2018., tekst br. 36.
         
            (5)  JORF br. 0008 od 10. siječnja 2020., tekst br. 35.
         
            (6)  SL C 251, 31.7.2020., str. 22.